HKT48

HKT48 er en japansk jenteidolgruppe opprettet av produsenten Akimoto Yasushi i 2011. HKT står for Hakata, som er en by i regionen Fukuoka. Dette er den fjerde gruppen i 48-gruppen. Gruppen debuterte med singelen «Suki!Suki!Skip!» i 2013. HKT48 er kjent for å ha den laveste gjennomsnittsalderen i 48-gruppen. Rino Sashihara som er et medlem av HKT48 holder rekorden for å ha vunnet Senbatsu sousenkyo flest ganger i 48-gruppens historie.

Historie

HKT48 ble opprettet i 2011. Den første generasjonen medlemmer ble presentert i 2011, men gruppen debuterte først med en singel i 2013. Debut singelen heter «Suki!Suki!Skip!». Gruppens logo er HKT48 skrevet med hvite bokstaver på en svart bakgrunn. Konseptet til HKT48 er det samme som de andre gruppene i 48gruppen, idoler, man kan møte. HKT48 sin første generasjon medlemmer skilte seg ut fra de andre gruppene, da gjennomsnittsalderen i gruppen var 15 år. Ikke lenge etter den første generasjonen ble presentert ble Rino Sashihara fra AKB48 overført til HKT48, etter å ha brutt reglementet til AKB48. Per september 2017 har HKT48, 52 medlemmer og består av Team H, Team KIV, Team TII og kenkyusei.

Senbatsu Sousenkyo

Senbatsu sousenkyo eller SSK, er en årlig hendelse hvor fans har mulighet til å stemme på sitt favoritt medlem i 48gruppen. Medlemmene som kommer på 80.plass og nedover får en plass enten i selve singelen eller et sidespor, i den neste singelen til AKB48. SSK tar plass i mai/juni på forskjellige steder og er direkte sendt på japansk tv. Alle medlemmer i en japansk 48gruppe, team kaigai(japanske medlemmer i en ikke japansk 48gruppe) og Kenkyusei kan delta i valget. De medlemmene som deltar i valget designer egne valgplakater og lager en kort apellvideo for å skaffe seg stemmer. Det ligger mye prestisje i å få en høy plassering i valget, siden man da har en bedre sjanse til å få være med i andre singler i sin egen gruppe og i AKB48 sine singler.

Janken taikai

Janken taikai er en årlig tv sendt hendelse, hvor alle medlemmer i de japanske 48gruppene kan delta i en stein, saks, papir konkurranse. For å kunne være med i den tv sendte delen av konkurransen, har alle gruppene en kvalifikasjonsrunde som avgjør hvem som går til del finalene. Det er tradisjon at de som kommer til del finalene kler seg i kostyme. Premien for å vinne er en solodebut hvor vinneren får slippe en egen singel. Om man allerede har hatt en solodebut, får man en egen solokonsert. Det er også noen år hvor vinneren får være senter i en singel og de som ble topp 7–18 får være med i singelen. I 2017 utgaven  ik ble det mulig for medlemmene å delta som en gruppe(alt fra solo gruppe til 16 personer i en gruppe).

Arrangementer hvor fans kan møte idolene

Arrengementer der fansen håndhilser på idolene, er til for at fansen og idoler kan møtes ansikt til ansikt. Dette arrangementet er viktig for 48-gruppene sin filosofi er "Idoler du kan møte". Etter at en ny singel eller et nytt album blir sluppet, får man en billett med cd-en til et slikt arrangement, som regel i en stor by, i den regionen man kjøpte cd-en i. Har man mange billetter kan man møte flere av idolene og får lengre tid med hver enkelt. Enkelte ganger vil det være mulig å få ta et bilde med idolet du ønsker å møte, men dette varierer fra gang til gang. De finnes to typer slike arrangementer: zenkoku og kobetsu.

Zenkoku

Zenkoku er når omtrent 20 medlemmer av en 48-gruppe er i en stor by. De står inndelt i rader og man velger en rad hvor man håndhilser på alle i den raden. Det er også ofte en minikonsert ved denne type arrangementer.

Kobetsu

Kobetsu er når man har kjøpt en singel eller et album og fått en billett. En billett gir deg ti sekunder med medlemmet du velger, så flere billetter betyr lengre tid med ditt valgte idol. Alle medlemmene i 48-gruppene deltar på kobetsu-arrangementer. I løpet av "Kobetsu" er det ofte en scene hvor enkelt medlemmer eller en liten gruppe med medlemmer har et lite møte med fansen og finner på forskjellige om aktiviteter på scenen, for eksempel stand up eller utfordringer.

Himawarigumi

HKT48 har av og til opptredener i teateret sitt hvor istedenfor de faste teamene som opptrer, så har man himawarigumi. Himawarigumi er opptredener hvor alle medlemmene i HKT kan bli plukket ut til å opptre uavhengig av team og om de er kenkyusei. Dette gjør at medlemmer får prøvd forskjellige sanger, de vanligvis ikke opptrer med og møte andre medlemmer i samme gruppe.